
U   I M E   R E P U B L I K E   H R V A T S K E

R J E Š E N J E	

	Trgovački sud u Rijeci, po sucu Jasenki Pavišić Čačić, kao sucu pojedincu,  u predmetu povodom zahtjeva FINANCIJSKE AGENCIJE, Zagreb, Ulica grada Vukovara 70, OIB: 85821130368, Regionalni centar Rijeka, Podružnica Rijeka, F. Kurelca 8, Rijeka, za provedbu skraćenog stečajnog postupka nad dužnikom  LIKA PELETI d.o.o. Gospić, Riječka 14, OIB:46704576349, MBS: 020039556, dana 30. studenoga 2017. godine    

r i j e š i o    j e

	Obustavlja se skraćeni stečajni postupak nad dužnikom LIKA PELETI d.o.o. Gospić, Riječka 14, OIB:46704576349, MBS: 020039556.

Obrazloženje

U skraćenom stečajnom postupku kojeg je pokrenula FINA, a povodom objave oglasa od 27. siječnja 2017. godine (l. spisa 7) prema sadržaju propisanom odredbom čl. 430. SZ-a, vjerovnik VIPnet d.o.o. Zagreb OIB:29524210204 je podnio prijedlog za otvaranje stečajnog postupka nad dužnikom. Prijedlogu je vjerovnik priložio dokumentaciju kojom je učinio vjerojatnim postojanje svoje novčane tražbine prema dužniku. Zaključkom od 8. rujna 2017. godine pozvan je vjerovnik na uplatu iznosa od 1.000,00 kn u Fond za namirenje troškova stečajnog postupka kao i na uplatu dodatnog iznosa predujma od 10.000,00 kn za namirenje troškova stečajnog postupka s upozorenjem da ukoliko ne izvrši uplatu da će sud donijeti rješenje o otvaranju i zaključenju skraćenog stečajnog postupka. Vjerovnik nije izvršio uplatu predujma sukladno pozivu suda. 
Prema odredbi čl. 433. SZ-a ako nisu ispunjene pretpostavke za istodobno otvaranje i zaključenje skraćenog stečajnog postupka u smislu odredbe čl. 431. SZ-a sud će obustaviti skraćeni stečajni postupak i odgovarajućom primjenom općih odredaba stečajnog postupka donijeti rješenje o pokretanju prethodnog postupka, odnosno otvaranje stečajnog postupka. 
Slijedom navedenoga, na temelju odredbe čl. 433. SZ-a skraćeni stečajni postupak je obustavljen budući da nisu ispunjene pretpostavke za istodobno otvaranje i zaključenje stečajnog postupka nad dužnikom zbog prijedloga vjerovnika za otvaranjem stečajnog postupka. 
Stoga je odlučeno kao u izreci s time da će se po pravomoćnosti ovoga rješenja odgovarajućom primjenom općih odredbi stečajnog postupka propisanih Stečajnim zakonom donijeti  rješenje o pokretanju prethodnoga postupka. 

U Rijeci, 30. studenoga 2017. godine
							                            Sudac
								  Jasenka Pavišić Čačić
							                     
							
UPUTA O PRAVNOM LIJEKU:
[bookmark: _GoBack]Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Žalba se podnosi putem ovog suda, u tri primjerka, u roku od osam dana od primitka rješenja odnosno u roku od osam dana od dana isticanja rješenja na mrežnu stranicu e-Oglasna ploča sudova.

